Kichwa: Binti aliyetaka kujiua apata nafasi nyingine ya kuishi baada ya kupandikizwa sura\nKwa kuzingatia jina la hapo juu la makala ya kuwaziwa, fikiria makala.\n
Katie alifanyiwa upandikizwaji wa sura yake mwezi mei mwaka 2017

Aliokolewa maisha yake hospitalini ingawa majeraha aliyoyapata yalimfanya msichana huyu maisha yake yabadilike na muonekano wa uso wake ulikuwa umebadilika karibu wote.

Kwa sasa msichana huyo ana umri wa  miaka 22 na ameweza kuonyesha matokeo ya upandikizaji wa uso wake ulichukua miaka kadhaa katika jarida la 'National Geographic'

Chapisho hili lilipata nafasi ya kipekee katika kilniki ya Ohio ambayo ilimfanyia upasuaji binti huyo wakati akiwa ana umri wa miaka 21.

Jarida la National Geographic

Waandishi wa habari na wapiga picha walifuatilia upasuaji huo tangu maandalizi yanaanza mpaka wakati wa upasuaji ambao ulitumia muda wa saa 31.

Picha ya sura ya Katie ambayo ipo  juu ya jarida hilo la mwezi wa septemba iliweza pia kusimuliwa katika Makala ya kwenye mtandao.

Mpaka sasa ni watu 40 tu ndio wameweza kubadilishwa muonekano wa sura zao.Mtu wa kwanza kufanyiwa upandikizaji huo ilikuwa mwaka 2010 na alifanyiwa na daktari kutoka Uhispania.

Kwa kuwa upasuaji huu bado unafahamika kama ni majaribio hivyo basi malipo yake hayapo kwenye bima nchini Marekani.

Upasuaji alioufanya Katie ulidhaminiwa na taasisi ya 'Armed Forces'ambayo inataka kuboresha matibabu ya askari ambao watakuwa wamejeruhiwa katika vita.

Katie aliaminika kuwa ni mtu sahihi kufanyiwa jaribio hilo kutokana na majeraha aliyokuwa nayo pamoja na umri wake.

Bibi yake Adrea akiangalia muonekano unaofanana na mjukuu wake katika uso wa Katie

Sura aliyopandikizwa Katie ilikuwa imetoka kwa Adrea Schneider mwenye umri wa miaka 31 aliyekufa kutokana na kutumia madawa ya kulevya kuzidi kiwango mwaka 2017.

Maamuzi ya kutolewa kwa uso wake ulitoka kwa bibi yake aitwaye Sandra Bennington ambaye alikuwa anafuatilia upasuaji wa Katie tangu alipomuona.

Katie anasema hawezi kukumbuka sana kuhusu wakati alipotaka kujaribu kujiua lakini familia inasema Katie alikuwa anasumbuliwa sana kifikra na mahusiano yake yalikuwa yameshindwa kuendelea na vilevile matatizo ya kiafya ambayo yalikuwa...